כל האור שאיננו רואים (סדרת טלוויזיה)

כל האור שאיננו רואים (באנגלית: All the Light We Cannot See) היא מיני-סדרת דרמה בבימויו של שון לוי בהפקת נטפליקס. הסדרה מבוססת על הרומן זוכה פרס פוליצר מאת אנתוני דואר באותו שם, ומככבים בה אריה מיה לוברטי, מארק ראפלו, לואיס הופמן ויו לורי. הסדרה בת ארבעת הפרקים עוקבת אחר סיפורה של מארי-לור, נערה צרפתייה עיוורת וחייל גרמני בשם ורנר, שדרכיהם מצטלבות בצרפת הכבושה במהלך מלחמת העולם השנייה.

 עלילה 
עלילת הסדרה מתארת חייהם של שני בני נוער בשיאה של מלחמת העולם השנייה, מארי-לור, נערה צרפתייה עיוורת, ורנר פפניג, נער גרמני שאולץ להתגייס ולהילחם למען המשטר הנאצי.

 שחקנים ודמויות 
 תפקידים ראשיים 
 אריה מיה לוברטי  – מארי-לור לבלאן, נערה צרפתייה עיוורת, בתו של דניאל לבלאן
 נל סאטון – מארי-לור לבלאן הצעירה
 מארק ראפלו – דניאל לבלאן, אביה של מארי-לור ומסגר במוזיאון להיסטוריה של הטבע בפריז
 יו לורי – אטיין לבלאן, מתבודד סובל מהפרעת דחק פוסט-טראומטית כתוצאה משירותו במלחמת העולם הראשונה, ודודה רבא של מארי-לור
 לואיס הופמן – ורנר פפניג
 לארס אידינגר – שטנדרטנפיהרר ריינהולד פון רומפל

תפקידי משנה
 אנדריאה דק - סנדרינה
 אד סקריין - רודולף סיידלר
 פליקס קאמרר - שמידט. קצין באס אס שהתחזה למומחה למערכות תקשורת. ורנר מגלה את סודו, וגם שמידט מגלה את סודו של ורנר, ובתום מאבק הדדי, ורנר מחסל את שמידט.

 הפקה 
במרץ 2019, נטפליקס וחברת ההפקות "21 Laps Entertainment" רכשו את הזכויות לפיתוח סדרת טלוויזיה מוגבלת לעיבוד הרומן עם שון לוי, דן לוין וג'וש בארי. בספטמבר 2021, פורסם כי נטפליקס נתנה להפקה אישור להפיק סדרה המורכבת מארבעה פרקים, כאשר סטיבן נייט כותב את התסריט ולוי יביים את כל הפרקים.

 ליהוק 
בדצמבר 2021, פורסם שאריה מיה לוברטי לוהקה לתפקיד מארי-לור.

בינואר 2022, פורסם כי מארק ראפלו ויו לורי לוהקו לתפקיד ראשי. רפאלו יגלם את דניאל לבלאן, ולורי יגלם את אטיין לבלאן.

בפברואר 2022, פורסם כי לואיס הופמן, לארס אידינגר ונל סאטון לוהקו לסדרה.

במרץ 2022 פורסם כי המלחין ג'יימס ניוטון הווארד יכתוב את הפרטיטורה המוזיקלית לסדרה.

 פרסים ומועמדויות 
שנהפרסקטגוריהמועמד (ים)תוצאהמקורות2024פרס גלובוס הזהבמיני-סדרה או סרט טלוויזיה הטוב ביותרכל האור שאיננו רואיםפרס אינדפנדנט ספיריטהביצוע הפורץ הטוב ביותר בסדרה חדשה עם תסריטאריה מיה לוברטיפרס סטלייטהמיני-סדרה והסדרה המוגבלת או סרט הטלוויזיה הטוב ביותרכל האור שאיננו רואיםפרס אמי אמנותי לבידור בפריים טייםהצילום הטוב ביותר במיני סדרה או סרט או סדרת אנתולוגיהטוביאס שליסלהרכב המוזיקה הטוב ביותר במיני-סדרה או סדרה אנתולוגית, סרט או ספיישלג'יימס ניוטון הווארדעריכת הסאונד הטובה ביותר במיני סדרה או סדרת אנתולוגיה, סרט או ספיישלקרייג הניגאן, ריאן קול, אמה פרזנט, ג'יל פרדי, דייוויד גרימלדי, מאט קלאוד, ג'ינה וורק, דן דיפרימה, סטיב דורקי וסטיב בייןהאפקטים החזותיים המיוחדים הטובים ביותר בפרק בודדצ'רלי להמר, סוון גילברג, ויאט לו, טסה רוהל, פאולו אקרי, הארי ברדק, סילבן ת'רו, ג'ון בריטו ולורנס ברקאני

קישורים חיצוניים





 הערות שוליים 

קטגוריה:סדרות טלוויזיה על משפחות
קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 2023
קטגוריה:סדרות עם עלילה לא ליניארית